**Menighedsrådsmøde onsdag d. 8. oktober 2025 kl. 19.00**

**Dagsorden**

**1. Lukket punkt**

**2.** **Orientering fra formand**

-Evaluering sogneaften 16. september **O**

Elsemarie orienterede om, at det var en vellykket aften.

-Evaluering stiftsmøde Hviding/Ribe 2. oktober **O**

Elsemarie orienterede om stiftsmødet. Der havde været mange spændende emner som blev drøftet, især om dåbskommissionens arbejde og om dåbssalmer.

-Julefrokost for medarbejdere og MR **ODB**

Venter til næste MR møde

-Valg af suppleant til stiftsråd **ODB**

Ole Caspersen er valgt ind i provstiudvalget, Carsten Tygesen er suppleant.

Elsemarie Dam-Jensen er valgt ind i stiftsrådet, Egon Christensen er suppleant. Simon er præsterepræsentant i provstiudvalget.

-Godkendelse af vedtægt for kasserer og regnskabsfører **ODB**

Vedtægt for kasserer og regnskabsfører blev godkendt

-Restaureringsjubilæum 2026 **O**

Programmet for næste år er planlagt. Klosteraften om emnet 15. 9. 2026, gudstjeneste med præsentation af plancheudstilling 20. 9. 2026.

-Demenskor – forespørgsel fra Kulturskolen **ODB**

Er flyttet til Lindevang.

-Henvendelse vedr. Astrid Noack-skulptur **ODB**

Henvendelse omkring skulpturen. Der er drøftet nogle muligheder for at belyse skulpturen, så den kommer bedre til sin ret. Belysning til fremtidige udstillinger bør også overvejes samt en ændret belysning i forb.m. talerstol/PowerPoint-præsentationer. Der skal søges fonde til finansiering af belysningen. Evt. i det kommende år. Dormitorieudvalget påtager sig opgaven.

Højskolen har fået lov til at lave en koncert i kirken og julemarked i glasgangen d. 6. **ODB** december 2025. Indtægten fra julemarkedet går til højskolens globale fond.

Danmarks kirkelige Mediecenter har rettet henvendelse omkring et Ansgar-projekt **ODB**

foråret 2026, hvor Løgumkloster Kirke vil blive brugt som ramme om en film med

Sigurd Barrett. MR sagde god for projektet. Dato mm. aftales.

**3. Orientering fra kasserer**

Revisionsprotokollat blev forelagt **ODB**

Hele regnskabet er godkendt. Carsten og Trine er godt tilfreds.

Revisionsprotokollat, bemærkning til pkt. 7: MR tager det ad notam, men følger sædvanlig procedure.

**4. Orientering fra kontaktperson ODB**

Der har været møde, hvor der er drøftet kommende koncerter. Der er en udfordring omkring siddepladser. De indkøbte stole er delvist ankommet fra LME, resten er på vej.

Der er udfordringer omkring brugen af toiletterne ved kapellet. Problemet afhjælpes.

**5. Orientering fra sognepræsterne**

Evaluering høstgudstjeneste **O**

Høstgudstjenesten er gået godt.

Tidspunktet og dato har været til drøftelse. Pt. ses der ikke andre muligheder.

Påskemåltid 2026 **ODB**

Peter fra Refugiet har henvendt sig til Simon omkring påskemåltid 2026. Traditionen fra i år med at spise i glasgangen fastholdes.

Beredskabsplan **O**

Der er lavet en beredskabsmappe til personregistrering i tilfælde af systemnedbrud. Kirken som en del af det generelle beredskab bliver taget op til næste møde i det stående udvalg.

Ideer til kirkerummet **O**

Punktet udsættes til til næste møde

Fornyet deltagelse i Cistergruppen **O**

Simon foreslår at vi genoptager medlemsskabet af den såkaldte Cistergruppe, en organisation for tidligere og nuværende cistercienserklostre. Simon går videre med ideen.

Anvendelse af midler fra kirkens indsamlingsbokse **ODB**

De indsamlede midler fra boksen ved nattrappen må bruges til børn og unge.

Der ønskes et nyt pengeskab i degneværelset. Carsten undersøger mulighederne.

**6. Orientering fra kirkeværge**

Svend er godt tilfreds med arbejdet med fugning af gulvet i kirken.

Der er blevet malet på klokkestablen oppe ved klokkerne.

Svend har snakket med arkitekt Peter Nordal Jensen. Telefonsamtaler med arkitektkontoret er uden beregning.

Vi melder tilbage til Hostrup MR, at vi gerne vil have besøg af kirkegårdskonsulenten til foråret 2026.+

**7. Orientering fra medarbejderrepræsentant**

Karin orienterede om montering af kniplinger på katafalken. Egon kontakter syerske.

Der er sat reol op til rengøringsmidler.

Halmballer fra høstgudstjenesten er gemt, så de kan bruges ved julekrybben til jul.

**8. Orientering fra udvalg**

* Ansættelsesudvalg **O**

Der blev nedsat nyt udvalg i forb.m. besættelse af kirketjenerstillinger

* Byggeudvalg **ODB**

Behovsanalysen vedr. kommende elevator blev godkendt**.** Den bliver nu sendt til arkitekt

Opstart vedr. konfirmandhusrenovering **ODB**

Byggeudvalget går i gang i november.

Indretning af portrum (reol) - Placering af reol. **ODB**

Beslutningen tages, når den nye kirkeblok kommer i det nye år.

* Det stående udvalg

Vinteropgaver til gravermedhjælper **ODB**

Opgaver til gravermedhjælper bliver drøftet på møde i ansættelsesudvalget.

Drøftelse af kirkegårdsvedtægt, bl.a. vedr. mulighed for gravsten af træ **ODB**

Kirkegårdsvedtægten bliver et selvstændigt punkt på næste MR-møde

* Diakoniudvalg **O**

Der har været møde i udvalget. Der er planer om en frivilligaften, hvor de frivilliges indsats bliver påskønnet med en lille komsammen. Det skal være en aften hvor der serveres lidt mad og et glas. Udvalget kommer med en dato i foråret.

Der indhentes straffeattester for de nye hjælpere, der er tilknyttet diakoniarbejdet

Helligtrekongersfest **ODB**

Prisen for arrangementet bliver 150 kr. Opgaver fordeles på næste MR-møde.

Der er lavet indbydelse, som skal sendes ud. Der pakkes d. 4. 11. kl. 16.30. Husk at indkøbe flere/ nye kuverter.

Forslag om menighedsudflugt **ODB**

Det blev vedtaget at arrangere en bustur for menigheden. Der vil blive en brugerbetaling. MR er værter for turen og vil komme med et forslag til udflugtsmålet.

Egon vil undersøge priser på bus og kaffe, det bliver præsenteret på næste MR-møde.

* Gudstjenesteudvalg **O**

Intet nyt

* Kommunikationsudvalg **O**

Det nye kirkeblad er blevet taget godt imod, men der er udfordringer med farverne. Overvejelser om der i fremtiden kan printes i sort/hvid. Det skal undersøges, om der findes andre muligheder for at printe.

* Børn- og ungeudvalg **O**

Intet nyt

* Musikudvalg **O**

Der var enighed om at oprette en opsparing til indkøb af et større koncertflygel til kirken ved at overføre overskud fra koncertbudgettet og ved at søge fondsmidler. Simon formulerer en ansøgning til provstiet.

* Udstillingsudvalg

Drøftelse af evt. indkøb af granithoved **ODB**

Der blev besluttet ikke at indkøbe granithovedet.

**9. Medarbejderudvalg**

**10. Evt.**